**ФОНД ЗА РАЗВОЈ**

**РЕПУБЛИКЕ СРБИЈЕ**

**КРЕДИТИ**

**ЗА ОДРЖАВАЊЕ ЛИКВИДНОСТИ И ОБРТНА СРЕДСТВА У ОТЕЖАНИМ ЕКОНОМСКИМ УСЛОВИМА УСЛЕД**

**ПАНДЕМИЈЕ COVID – 19 изазване вирусом SARS-CoV-2**

**- ЗА ПРЕДУЗЕТНИКЕ**

**ЗАХТЕВ ЗА КРЕДИТ И ЦЕЛОКУПНА ДОКУМЕНТАЦИЈА СЕ ДОСТАВЉА СКЕНИРАНА У ЕЛЕКТРОНСКОМ ОБЛИКУ на е-mail**

**prijemzahteva­­\_covid19­@fondzarazvoj.rs**

**Садржај потребне документације за одобрење кредита:**

* Захтев за одобрење кредита (са сајта Фонда)
* Сагласност корисника за прибављање извештаја од Кредитног бироа, на приложеном обрасцу (са сајта Фонда)
* Доказ о уплати накнаде за коришћење услуга Kредитног бироа у износу од 600 динара\*
* Потврде БАНАКА о оствареном промету на текућем рачуну (динарски и девизни) за предходну и текућу годину, посебно по годинама
* Картице купаца и добављача са обухваћеним прометом за 2019.години.
* Изјава о повезаним лицима
* Изјава о државној помоћи
* Изјава о поседовању имовине за предузетника
* Очитана/ фотокопија личне карте оснивача

**Статусна документација*:***

* За предузетнике није потребно достављање статусне документације

**Финансијска документација за предузетнике*:***

* **Уколико су финансијски извештаји за 2018. и 2019. годину објављени на АПР-у није потребно достављање истих.**
* **Уколико нису објављени финансијски извештаји за 2017., 2018. и 2019.год. на сајту АПР-а доставити**:

- биланс успеха за 2017. и 2018.год. и пореску пријаву а за 2019. статистички извештај, биланс стања и биланс успеха

* **За предузетнике који се паушално опорезују и не воде пословне књиге доставити решења о паушалном опорезивању (за претходне две године**).

**ФОНД ЗА РАЗВОЈ**

**РЕПУБЛИКЕ СРБИЈЕ**

**Документација за обезбеђење кредита - један од инструмената:**

***Уколико је инструмент обезбеђења јемство привредног субјекта/приступање дугу:***

* Доказ о уплати накнаде за коришћење услуга Kредитног бироа у износу од 1.440,00 динара\* (уколико је јемац правно лице) са сагласношћу (на сајту Фонда)
* Доказ о уплати накнаде за коришћење услуга Kредитног бироа у износу од 600 динара\* (уколико је јемац предузетник) са сагласношћу (на сајту Фонда)
* Потврде о оствареном промету на текућем рачуну код свих банака (динарски и девизни) за предходну и текућу годину, посебно по годинама (потврде банака).

**Финансијска документација*:***

* **Уколико су финансијски извештаји за 2018. и 2019. годину објављени на АПР-у није потребно достављање истих.**
* **Уколико нису објављени финансијски извештаји за 2019.год. на сајту АПР-а**

**(а јесу објављени за 2017. и 2018.год.) доставити**:

- биланс стања и биланс успеха и извештај о токовима готовине за 2019. као и статистички извештај

* **Уколико је ЈЕМАЦ ПРЕДУЗЕТНИК и нису објављени финансијски извештаји за 2017., 2018., и 2019.год. на сајту АПР-а потребно је доставити:**
* биланс стања и биланс успеха/или само биланс успеха и пореску пријаву за све године

**Статусна документација:**

**За привредне субјекте регистроване у АПР-у достављање статусне документације није потебно.**

* **За привредне субјекте који нису регистровани у АПР-у:**
* Извод или решење о упису привредног субјекта у надлежни Регистар привредних субјеката и
* Акт о оснивању и/или Статут

**Уколико је инструмент обезбеђења јемство физичког лица:**

* Потврда о запослењу на неодређено време са потврдом о просечним месечним примањима за претходна три месеца,
* Извештај о текућем рачуну за претходна три месеца из банке у којој се уплаћује зарада

- Сагласност јемца за прибављање извештаја од Кредитног бироа, на приложеном обрасцу (са сајта Фонда)

* Доказ о уплати накнаде за коришћење услуга Kредитног бироа у износу од 246 динара \*

**Уколико је инструмент обезбеђења хипотека*:***

1. Препис листа непокретности из катастра

2. Процена тржишне вредности непокретности урађена од стране овлашћеног судског вештака са сајта [**www.mfin.gov.rs/usluge/imenici**/](http://www.mfin.gov.rs/usluge/imenici/), фотографије понуђених непокретности оверене од стране судског вештака а све у складу са садржајем процене вредности непокретности која је објављена на сајту Фонда.Процена не може бити старија од 6 месеци.

3. Фотокопија последњег достављеног решења о порезу на имовину за објекте који су предмет хипотеке

4. Фотокопије личних карти свих власника непокретности

5. За непокретности у власништву правног лица, Одлуку органа управљања о стављању хипотеке на непокретностима, а за непокретност у власништву физичког лица, сагласност физичког лица за успостављање хипотеке. Oригинали докумената се достављају приликом потписивања уговора о кредиту.

6. Решење о регистрацији привредног субјекта из Регистра привредних субјеката код Агенције за привредне регистре, статут односно акт о оснивању и ОП образац уколико је залогодавац друго правно лице

**Уколико је инструмент обезбеђења залога на опреми:**

1. Спецификација производне опреме, које се предлажу за залогу (врста, инвентарски број, количина, година производње, место и адреса где је опрема лоцирана);

2.Докази о основу стицања права власништва на опреми,

(уговори о куповини, фактуре, са царинском документацијом уколико се ради о увозу, са доказима о исплати цене, итд);

3. Копију књиговодствене картице основних средстава, која се води за предметну опрему,односно пописне листе оверене од овлашћеног лица правног лица (само ако је правно лице власник покретних ствари које се дају у залогу);

4.Одлуку надлежног органа привредног субјекта којом се дозвољава заснивање ручне залоге на предметној опреми; Оригинали докумената се достављају приликом потписивања уговора о кредиту.

5.Процену вредности ствари које се предлажу за залогу, израђену од стране овлашћеног судског вештака или овлашћене агенције, одговарајуће струке, са списка судских вештака који је прихваћен од стране Фонда[**https://fondzarazvoj.gov.rs/download/spisak-sudskih-vestaka-masinske-struke.pdf**](https://fondzarazvoj.gov.rs/download/spisak-sudskih-vestaka-masinske-struke.pdf)**,** фотографије понуђене опреме оверене од стране вештака а све у складу са садржајем процене вредности непокретности / покретних ствари која је објављена на сајту Фонда. Процена не може бити старија од 6 месеци

**Фонд задржава право да тражи и додатну документацију у зависности од текста самог уговора или природе обавеза по том уговору.**

**ОРИГИНАЛИ ДОКУМЕНАТА СЕ ДОСТАВЉАЈУ ПРИЛИКОМ ПОТПИСИВАЊА УГОВОРА О КРЕДИТУ.**

\*Уплате накнаде за коришћење услуга Kредитног бироа потребно је извршити на рачун Фонда број 840-2724-07, позив на број 7123, за извештај Кредитног бироа.